Source: https://www.tallinn.ee/keskkond/omanikule-ehitajale
Timestamp: 2018-12-10 10:24:16+00:00
Document Index: 281349

Matched Legal Cases: ['§ 48', '§ 54', '§ 39', '§ 38', '§ 39', '§ 38']

Omanikule / Ehitajale > Keskkonnaveeb > Tallinn
Omanikule / Ehitajale
Ehitusjäätmete valdaja on ehitise omanik. Ehitusjäätmete valdaja ja jäätmekäitleja omavahelised õigused ja kohustused määratakse kindlaks jäätmekäitluslepinguga.
Kohustused ja soovitused:
Ehitusettevõtja ning ehitusjuhtimisega tegelev ettevõtja on kohustatud vältima keskkonna saastamist. Ehitusseadus § 48 punkt 7, § 54 punkt 6
Ehitusjäätmeid ei tohi anda vedamiseks, kõrvaldamiseks ega taaskasutamiseks üle isikule, kellel puudub sellekohane jäätmeluba või kes ei ole ehitusjäätmete käitlejana registreeritud. Ohtlike ehitusjäätmete üleandmisel peab jäätmevaldaja kontrollima, et isikul, kellele jäätmed üle antakse, on lisaks jäätmeloale ka ohtlike jäätmete käitluslitsents. Tallinna JHE § 39 lõige 7
Ehitusjäätmed tuleb liigiti sortida eraldi vastavalt sorditavatele jäätmeliikidele tähistatud mahutitesse nende tekkekohal, lähtudes jäätmete taaskasutusvõimalustest.
Ehitusjäätmete valdaja on kohustatud:
Tallinna JHE § 38 lõige 4
Ehitustegevuse ajal peab ehitajal olema sõlmitud leping olmejäätmete väljaveoks vastavat luba omava ettevõttega või linnaasutusega.
Ehitise kasutusloa taotlemisel tuleb vormistada jäätmeõiend (vt allpool) ja kinnitada see Tallinna Keskkonnaametis. Jäätmeõiend tuleb lisada kasutusloa taotlemise dokumentide juurde. Tallinna JHE § 39 lõige 31
Ehitusjäätmed on lubatud sorteerida, taaskasutada ja/või kõrvaldada selle jaoks ettenähtud käitluskohades.
Infot ettevõtete kohta, kellel on õigus ehitusjäätmeid käidelda (sh vedada), leiab riikliku Keskkonnaameti e-teenuste portaalis.
Ohtlikud ehitusjäätmed tuleb koguda muu jäätmetest eraldi ja selleks kehtestatud korras anda vastavat ohtlike jäätmete käitluslitsentsi ja jäätmeluba omavale ettevõttele käitlemiseks sh vedamiseks.
Jäätmemahuti ajutise paigutamine tänavale
Transpordiamet kooskõlastab jäätmemahuti ajutise paigutamise tänavale (nt ehitus- ja remonttööde tegemisel, suurjäätmete kogumisel vms toimingul) ning annab jäätmevaldajale kooskõlastuse jäätmemahuti paigutamiseks linnamaale.
Ehitusobjekti jäätmekava muutmine
Kui jäätmevaldaja soovib muuta jäätmekavas toodud andmeid, tuleb esitada uus versioon Tallinna Keskkonnaameti spetsialistile kinnitamiseks. Ehitusobjekti jäätmekava peab sisaldama vähemalt Tallinna JHE § 38 lg 3 toodud informatsiooni.
Jäätmeõiendi kinnitamine
Ehitusobjekti jäätmeõiend esitatakse koos kasutusloaga / -teatisega ja dokumentidega, mis tõendavad jäätmete nõuetekohast üleandmist taaskasutamiseks või ladestamiseks. Vaata lisainfot SIIT.